ຮ່າງກົດໝາຍຫຼຸດພາສີ ຜ່ານສະພາ ສຫລ
ສະພາຕໍ່າ ສຫລ ຮັບຮອງເອົາ ຮ່າງກົດໝາຍຫຼຸດພາສີ ມູນຄ່າ 858 ພັນລ້ານໂດລາ
ແຜນການຕັດພາສີ ໃນມູນຄ່າມະຫາສານ 858 ພັນລ້ານ ໂດລາ ໄດ້ຮັບການອະນຸມັດຈາກສະພາຕໍ່າຂອງສະຫະລັດ ໃນແລງວັນພະຫັດວານນີ້ ແລະເວລານີ້ພວມສົ່ງໄປໃຫ້ປະ ທານາທິບໍດີບາຣັກໂອບາມາ ລົງນາມ ແຜນການສະບັບນີ້ ຊຶ່ງໄດ້ມີການຮັບຮອງເອົາ ດ້ວຍຄະ ແນນສຽງ 277 ຕໍ່ 148 ນັ້ນ ຈະສືບຕໍ່ຫຼຸດພາສີ ໃຫ້ແກ່ ຊາວອະເມຣິກັນທີ່ຮັ່ງມີແລະຄົນຊັ້ນກາງ ແລະໄດ້ຖືກປະ ກາດໃຊ້ເປັນກົດໝາຍເທື່ອທຳອິດໃນສະໄໝປະທານາທິ ບໍດີຄົນກ່ອນຂອງສະຫະລັດຄືທ່ານ George W Bush ນອກນັ້ນແລ້ວຮ່າງກົດໝາຍສະບັບນີ້ຍັງໄດ້ຕໍ່ອາຍຸໃຫ້ແກ່ພວກຄົນກິນເງິນຫວ່າງງານຊາວ ອະເມຣິກັນ 13 ເດືອນ ແລະກຳໜົດໃຫ້ຕັດພາສີເງິນເດືອນອີກ 2% ການຮັບຜ່ານຂັ້ນສຸດທ້າຍ ຂອງຮ່າງກົດໝາຍສະບັບນີ້ ໄດ້ມີການຊັກຊ້າ ຫຼັງຈາກສະມາຊິກ ຂອງພັກເດໂມແຄຣັທໃນສະພາຕໍ່າ ພະຍາຍາມແຕ່ບໍ່ປະສົບຄວາມສຳເລັດຈະເພີ່ມອັດຕາພາ ສີສຳລັບມໍລະດົກມູນຄ່າຫຼາຍລ້ານໂດລາ ຈາກ 35% ຂຶ້ນເປັນ 45%